Diari Oficial de la Generalitat Valenciana


Sumari del DOGV 4678, del 27-01-2004 (2004/506)

Resolució de 15 de desembre de 2003, del Servei Territorial d'Indústria d'Alacant, per la qual es convoca l'alçament d'actes prèvies a l'ocupació de determinades finques afectades pel projecte de la línia elèctrica denominada LAMT 20 kV Alimentació al CTC Centre Penitenciari Fontanars, al terme municipal de Villena (Alacant).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4678

Data del DOGV
:   27-01-2004

Secció del DOGV
:   V. ALTRES ANUNCIS - F) EXPROPIACIONS

Número del document
:   2004/506


Organisme emissor
:   Conselleria d'Indústria, Comerç i Turisme

Tipus de document
:   Resolució

Resolució de 15 de desembre de 2003, del Servei Territorial d'Indústria d'Alacant, per la qual es convoca l'alçament d'actes prèvies a l'ocupació de determinades finques afectades pel projecte de la línia elèctrica denominada LAMT 20 kV Alimentació al CTC Centre Penitenciari Fontanars, al terme municipal de Villena (Alacant). [2004/M506]
  
Expedient d'expropiació JUEXPR/2001/9
  
Mitjançant resolució d'este Servei Territorial d'Indústria de data 28 de novembre de 2003, ha sigut autoritzada la modificació de la declaració d'utilitat pública del projecte de la línia elèctrica denominada LAMT 20 kV Alimentació a CTC Centre Penitenciari Fontanars, al terme municipal de Villena (Alacant), d'acord al que s'ha establit en l'article 54 de la Llei 54/1997, de 27 de novembre, del Sector Elèctric (BOE 27.11.1997). L'esmentada declaració d'utilitat pública porta implícita la necessitat d'ocupació dels béns i drets afectats i implica la urgent ocupació als efectes de l'article 52 de la Llei d'Expropiació Forçosa de 16 de desembre de 1954.
  
En virtut d'això, este Servei Territorial, en compliment del que disposa l'esmentat article 52 de la Llei d'Expropiació Forçosa, ha resolt convocar els titulars de béns i drets afectats perquè compareguen a l'ajuntament on radiquen les finques afectades, com a punt de reunió per a, de conformitat amb el procediment que establix l'esmentat article, portar a cap l'alçament d'actes prèvies a l'ocupació i si corresponguera el de les d'ocupació definitiva.
  
Tots els interessats, així com les persones que siguen titulars de qualssevol tipus de drets o interessos sobre els béns afectats, hauran d'acudir personalment o representats per persona degudament autoritzada, i aportar els documents acreditatius de la seua titularitat i l'últim rebut de la contribució, s'hi podran fer acompanyar dels seus pèrits i un notari, si ho estimen oportú, amb les despeses a càrrec seu.
  
L'alçament d'Actes tindrà lloc el pròxim dia 13 de febrer de 2004 a partir de les 10.00 hores a l'Ajuntament de Villena (Alacant).
  
L'orde d'alçament d'actes es comunicarà a cada interessat mitjançant l'oportuna cèdula de citació, figurant-hi la relació de titulars convocats al tauler d'edictes de cadascun dels ajuntaments assenyalat i en l'annex.
  
S'informa que esta publicació es realitza, igualment, als efectes que determina l'article 59.4 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, de notificació de la present resolució als titulars desconeguts o amb domicili ignorat o a aquells en què, tot i haver-se intentat la notificació, no s'hi haguera pogut efectuar, d'acord amb el que s'indica en l'annex.
  
En l'expedient d'expropiació, Iberdrola, Distribució Elèctrica SAU, assumirà la condició de beneficiària.